
 讗诐 讬砖 住讬讚 讘讬谞讬讛诐. 讛爪讬讜谉 讛讜讗 诪住讬讚 讻讚转谞谉 驻专拽 讛' 讚诪注砖专 砖谞讬 (诪''讗) 讜诪讬讬转讬 诇讛 驻专拽 诪专讜讘讛 (讘''拽 住讟. 讜砖诐) 讗诐 讬砖 住讬讚 讘讬谞讬讛诐 诇讗 讬讚注谞讗 讻诪讛: 讗注''讙 讚诇讬讻讗 讞专住. 讙专住讬谞谉 讜诪爪讗转讬 诪驻专砖 讞专住 讚讜诪讛 讛讜讗 诇讞专住讬转 讜讗讬谉 诇讘谉 讻诪讜 住讬讚 讜谞''诇 驻讬专讜砖讜 讗诐 讬砖 讞专住讬转 讘讬谞讬讛诐 讚讜诪讛 砖诪爪讬讬谞讬谉 诇讛讜讚讬注 砖讛讜讗 讟讛讜专 砖注讚 砖诐 讗讬谉 讘讬转 讛拽讘专讜转 砖讗讬谞讛 诇讘谉 讘讬谞转讬诐: 讗诪专 专讘 驻驻讗 讻砖讛住讬讚 砖驻讜讱. 驻讬专讜砖 讜讚讗讬 讻讬 诇讬讻讗 住讬讚 讜讞专住讬转 讟讛讜专讬谉 讗讘诇 讻砖讛讜讗 诪专讜讘讛 讜砖驻讜讱 注诇 专讗砖讜 讗讝 爪专讬讱 讞专住讬转 砖讗诐 讬砖 讞专住讬转 讬砖 诇转诇讜转 砖谞转谉 诇爪讬讚讬 讛讗讘谉 讞专住讬转 讜讛住讬讚 谞转讞讘专 讘讜 讜爪专驻讜 讛住讬讚 砖注诇 专讗砖讜 注诪讛 讜讗诐 讗讬谉 讞专住讬转 讗''讻 住讬讚 讛讜讗 砖诇 爪讬讜谉 讘讬谞转讬诐 讜诇驻讬专讜砖 讛拽讜谞讟专住 讙专住讬谞谉 讗祝 注诇 讙讘 讚诇讬讻讗 讞讜专砖 讜诪驻专砖 讘讬谞讬讛诐 讟讛讜专 讚讗讬谞转拽讗 诇讛 讟讜诪讗讛 讚讛讜讬 诇讛 拽讘专 砖谞讞专砖 讜转讬诪讛 诇讬 谞讛讬 讚讟讛讜专 诪讟讜诪讗转 讗讛诇 讟讛讜专 诇讗 讛讜讬 讚讛讜讬 讻诪讜 砖讚讛 砖谞讞专砖 讘讛 拽讘专 讜砖诪讗 讟讛讜专 诪讗讛诇 拽讗诪专 讗''谞 诇讙诪专讬 注''讬 讚讬砖讛 讜谞讬驻讜讞 讗''谞 讘讬谞讬讛诐 讗讬讻讗 讟讜讘讗 住驻讬拽讜转 讜砖专讬 住驻拽 讗讬 讗讬讻讗 爪讬讜谉 讛讟讜诪讗讛 砖讘讬谞讬讛诐 讗讬 诇讗 讜讗驻讬诇讜 讗讬讻讗 爪讬讜谉 讛专讬 谞讞专砖 讜诪爪讗转讬 诪驻专砖 讚讛砖转讗 住诇拽讗 讚注转讬讛 讚讛''驻 讗诐 讬砖 讘讬谞讬讛诐 讞讜专砖 讟讛讜专 讚讜讚讗讬 诇讗 讛讬讛 砖诐 讟讜诪讗讛 讚讗诐 讛讬讛 讘讬谞讬讛诐 诇讗 讛讬讛 讞讜专砖讜 讗讚诐 转讬诪讛 诇讬 讗诪讗讬 诇讗 驻专讬讱 讚拽转谞讬 讘拽诪讬讬转讗 讗诐 讬砖 住讬讚 讘讬谞讬讛诐 讘讬谞转讬诐 讟诪讗 讗注''讙 讚讗讬讻讗 讞讜专砖 讜讛讻讗 拽转谞讬 讗诐 讬砖 讞讜专砖 讘讬谞讬讛诐 讟讛讜专 讜讗注''讙 讚讗讬讻讗 住讬讚 讜谞''诇 讚住诇拽讗 讚注转讬讛 讚讛讱 讘转专讬讬转讗 讗讬讬专讬 讘讚诇讬讻讗 住讬讚 讚讻讬 讗讬讻讗 住讬讚 诇讗 讛讬讛 讟讛讜专 诇注讜诇诐 讚讛讗 讗讬谉 诪爪讬讬谞讬谉 讗诐 诇讗讜 注诇 讛讟讜诪讗讛 讜讻讬 讞讜专砖讜 诇讗 讬讛讗 讟讛讜专 讜诇讛讻讬 诇讗 诪拽砖讛 讻讬 讗诐 诪住讬驻讗 讚讘专讬讬转讗 拽诪讬讬转讗 讚讗讬讬专讬 讘讚诇讬讻讗 住讬讚: 讚讗诪专 诪专 讗讬谉 诪专讞讬拽讬诐. 讻讱 驻讬专砖 讘转讜住驻转讗 讜讘拽讜谞讟' 讜讘住驻专讬诐 诪爪讗转讬 讚讗诪专 诪专 讗讬谉 诪注诪讬讚讬谉 爪讬讜谉 讻讜' 讜诇驻讬 讝讛 讗讬谞讜 谞讜转谉 讟注诐 诇诪讛 讻诇 讛砖讚讛 讟诪讗 讗诇讗 谞讜转谉 讟注诐 诇诪讛 转讞转讬讛谉 讟讛讜专讬谉 讚讗讬谉 诪注诪讬讚讬谉 爪讬讜谉 讘诪拽讜诐 讛讟讜诪讗讛 讜谞讛讬 讚讘专讜讞 讗讞讚 讗讜 砖谞讬诐 讗讜 砖诇砖讛 讬砖 诇谞讜 诇讜诪专 讚讻诇 转讞转讬讛 讟诪讗 讻讬 讗讬谉 讛讟讜诪讗讛 讘驻讞讜转 诪谉 讛爪讬讜谉 讗讘诇 讘讗专讘注讛 讬砖 诇转诇讜转 讛讟讜诪讗讛 讘讻诇 讛砖讚讛 诇驻讬讻讱 转讞转讬讛谉 讟讛讜专讬诐: 讜讗讻诇讗讬诐 讘讞讜诇讜 砖诇 诪讜注讚 谞驻拽讬谞谉. 讘诪砖谞讛 驻讬' 诪讗讬 讟注诪讗 诇讗 诪拽砖讛 注诇 讗讬谞讱 讜讘讬专讜砖诇' 诪拽砖讛 诪爪讬讬谞讬谉 注诇 讛拽讘专讜转 讜诇讗 讻讘专 爪讬讬谞讜 讜诪转专抓 讻讙讜谉 砖讬专讚 砖讟祝 诪讬诐 砖诇 讙砖诪讬诐 讜砖讟驻讜: 讘讟''讜 拽讜专讬谉 讗转 讛诪讙讬诇讛. 讛讜讬 诪爪讬 诇诪转谞讬 讘讬''讚 讘讜 (讘讻驻专讬诐) 讗诇讗 诪砖讜诐 讚讟''讜 讝诪谉 讚讚讘专讬诐 讗讞专讬诐 讛讜讗 讻讙讜谉 讜诪转拽谞讬谉 讗转 讛讚专讻讬诐 讜讻讜': 讚诪讜讝诇讬 讙讘谉. 诇诪''讚 诇拽诪谉 (讚祝 讬讙.) 砖讻专 驻注讜诇讛 砖讗讬谉 诇讜 诪讛 讬讗讻诇 砖专讬 谞讬讞讗 砖讬讻讜诇讬谉 诇讬讟讜诇 砖讻专谉 讗诇讗 诇诪讗谉 讚讗诪专 讗住讜专 诇讗 讬讚注讬谞谉 讛讬讻谉 讬砖讻专讜 驻讜注诇讬诐 讘诪讜注讚 讜砖诪讗 讬砖 诇讜诪专 讚讛谞讬 讚诪爪讜转 讛转讬专讜: 诪转专讜诪转 讛诇砖讻讛. 讗讬谉 诇讛拽砖讜转 讛讗 讗讬转 讘讛谉 诪注讬诇讛 讚诇讘 讘''讚 诪转谞讛 注诇讬讬讛讜 讜讘驻专拽 讘转专讗 讚讻转讜讘讜转 (讚祝 拽讜. 讜砖诐) 讗讬讻讗 诪讬诇讬 讟讜讘讗 砖谞讜讟诇讬谉 砖讻专谉 诪转专讜诪转 讛诇砖讻讛: 砖讬砖 讘讛 专讜讘注. 驻讬专讜砖 讻砖专讜爪讛 诇讝专讜注 讚讛讗 拽转谞讬 住讬驻讗 专' 讬讜住讬 讗讜诪专 讬讘讜专 讜讛讗 诇讗 砖讬讬讱 讘谞讝专注 讻讘专 讜讘驻专拽 讛诪讜讻专 驻讬专讜转 (讘''讘 讚祝 爪讚. 讜砖诐) 诪讬讬转讬 诇讛 诪讬讛讜 讘砖诪注转讬谉 讚讗讬讬专讬 讘谞讝专注 讻讘专 讬砖 诇讜诪专 讚诇讗 驻诇讬讙讬: 

专讘讬谞讜 讞谞谞讗诇

讜讗诪专讬谞谉 讘砖讗讬诇谞讜转 注讜诪讚讬谉 注诇 讛讙讘讜诇讬谉 讜谞讬讞讜砖 讚诇诪讗 讟讜诪讗讛 讙讜讗讬 讜讗讬诇谞讜转 注诇 讛讙讘讜诇讬谉 讘专讗讬. 讜驻专拽讬谞谉 讘诪住讜讘讻讬谉. 



讗讬讘注讬转 讗讬诪讗 讻讚讗诪专 讗讬谉 诪专讞讬拽讬谉 爪讬讜谉 诪诪拽讜诐 讛讟讜诪讗讛 砖诇讗 诇讛驻住讬讚 讗转 讗"讬. 



专' 讬讛讜讚讛 讗讜诪专 注讚 砖讬讛讗 砖诐 讝拽谉 讗讜 转诇诪讬讚 砖转讬拽谉 讝讛 讛爪讬讜谉 诇驻讬 砖讗讬谉 讛讻诇 讘拽讬讗讬谉 讘讚讘专. 砖"诪 爪讜专讘讗 诪讚专讘谞谉 讚讗讬转讬讛 讘诪转讗 讻诇 诪讬诇讬 讚诪转讗 注诇讬讛 专诪讬讗. 



讗诪专 专讘 讬讛讜讚讛 诪爪讗 讗讘谉 讗讞转 诪爪讜讬讬谞转 转讞转讬讛 讟诪讗 砖转讬诐 讗诐 讬砖 住讬讚 讘讬谞讬讛谉 讟诪讗 讜讗诐 诇讗讜 讟讛讜专 讜讗诐 讛讬讛 讛住讬讚 砖驻讜讱 注诇 专讗砖讬讛谉 讜诪专讜讚讛 诇讻讗谉 讜诇讻讗谉 讗讬 讗讬讻讗 讞专砖 讘讬谞讬讛谉 讟诪讗 讚讗诪专讬' 诪讞诪转 讞专砖 讛讜讗 讚讗讬拽驻诇 讜讗诐 诇讗讜 住讬讚 讚讘讬谞讬 讘讬谞讬 讛讜讗 讜讟讛讜专. 



讗"专 讗住讬 诪爪讗 爪讬讜谉 诪爪讚 讗讞讚 讛讜讗 讛爪讚 讟诪讗 讜讻诇 讛砖讚讛 讟讛讜专讛 讜讻谉 讙' 讛谉 讟诪讗讬谉 讜讻诇 讛砖讚讛 讟讛讜专讛 讚' 讛砖讚讛 讻讜诇讛 讟诪讗讛 讜讛爪讬讜谞讬谉 砖讛爪讬讜谉 讘讛谉 讟讛讜专讬谉. 



讚讗诪专 诪专 讗讬谉 诪专讞讬拽讬谉 爪讬讜谉 诪诪拽讜诐 讟讜诪讗讛 砖诇讗 诇讛驻住讬讚 讗转 讗"讬 讻讜':




讜讬讜爪讗讬谉 讗祝 注诇 讛讻诇讗讬诐. 讜诪拽砖讬谞谉 讗讬谞讬 讚讘讞讜诇讜 砖诇 诪讜注讚 讬讜爪讗讬谉 注诇 讛讻诇讗讬诐 讜讛转谞谉 讘讟"讜 讘讗讚专 讬讜爪讗讬谉 注诇 讛讻诇讗讬诐. 讜驻专拽讬谞谉 讘讘讻讬专 讬讜爪讗讬谉 讘讟"讜 讘讗讚专. 讘讗驻讬诇 讬讜爪讗讬谉 讘讞讜诇讜 砖诇 诪讜注讚 讜讬"讗 讻讗谉 讘讝专注讬诐 讜讻讗谉 讘讬专拽讜转 讜讗"专 讬讜讞谞谉 诇讗 砖谞讜 讘讞讜诇讜 砖诇 诪讜注讚 讗诇讗 砖讗讬谉 谞讬爪谉 谞讬讻专 驻讬' 爪讬抓 砖诇讛谉 谞讬讻专. 讗讘诇 讗诐 讛爪讬抓 砖诇讛谉 谞讬讻专 砖讛讜讗 讻诇讗讬诐 讬讜爪讗讬谉 诇讗诇转专 讜讗讬谉 砖讜讛讬谉 讗讜转谉 注讚 讞讜诇讜 砖诇 诪讜注讚. 



讜诪"砖 讘讞讜诇讜 砖诇 诪讜注讚 讬讜爪讗讬谉 注诇 讛讻诇讗讬诐 讗"专 讬讜讞谞谉 诪砖讜诐 砖讻专 驻注讜诇讛 注转 砖讛驻讜注诇讬诐 讘讟诇讬谉 讜谞砖讻专讬谉 讘讝讜诇 诇注拽讜专 讛讝专注讬诐 讜诇讛砖诇讬讻谉 讜讘注讬谞谉 诇诪讬转谉 诇讛讜 讗讙专讬讬讛讜 诪转专讜诪转 讛诇砖讻讛. 讜讛谞讬 诪讬诇讬 讘诪砖谞讛 砖讛转拽讬谞讜 诇讛讬讜转 注讜拽专讬谉 讛讻诇讗讬诐 讘诇讘讚 诪转讜讱 讛转讘讜讗讛 讜诪砖诇讬讻讬谉. 讗讘诇 诪讛 砖讛转拽讬谞讜 诇讛讬讜转 诪驻拽讬专讬谉 讻诇 讛砖讚讛 讻讜诇讛 讬讜爪讗讬谉 讗驻讬' 讘砖讗专 讛讬诪讬诐. 



讜注讜砖讬谉 讻诇 爪专讻讬 专讘讬诐. 讬专讜砖诇诪讬 讗诇讜 讛谉 爪专讻讬 专讘讬诐 讚谞讬谉 讚讬谞讬 谞驻砖讜转 讜讚讬谞讬 诪诪讜谞讜转 讜讚讬谞讬 诪讻讜转 讜驻讚讬讜谉 砖讘讜讬诐 讜讚讬谞讬 注专讻讬谉 讜讛讞专诪讬谉 讜讛讛拽讚砖讜转 讜讛讛砖拽讗讜转 讜注专讬驻转 注讙诇讛 讜讟讛专转 诪爪讜专注 讜专爪讬注转 注讘讚 注讘专讬. 讜讻谉 诪驻专拽讬谉 诪谞注诇 诪注诇 讛讗诪讜诐 讗讘诇 讗讬谉 诪讞讝讬专讬谉. 讜诪爪讬讬谞讬谉 注诇 讛拽讘专讜转. 讜讛诇讗 爪讬讬谉 讘讗讚专 讻讙讜谉 砖专讘讜 讛诪讬诐 讜砖讟驻讜诐. 讜讬讜爪讗讬谉 讗祝 注诇 讛讻诇讗讬诐 讜讛诇讗 讻讘专 讬爪讗讜 诪讗讚专 转讬驻转专 砖讛讬转讛 讛砖谞讛 讗驻讬诇讛 讜诇讗 讛讬讜 讛爪诪讞讬诐 谞讬讻专讬诐 讘讗讚专:






专讬讟讘"讗

讜驻专讻讬' 讜讚诇诪讗 讗驻讻讗 讚讗讬诇谞讜转 讘专讗讬 讜讟讜诪讗' 讙讜讗讬. 讜驻专拽讬' 讗讬 讘注讬' 讗讬诪讗 讘诪住讜讻讻讬谉 讻诇讜' 砖讬砖 诪讛诐 讙"讻 谞讜讟讬诐 注谞驻讬诐 讙讚讜诇讬诐 注诇 讻诇 讛砖讚讛 讗讬讘注讬' 讗讬诪讗 讗驻讬' 讘砖讚讛 讙讚讜诇讛 讜讗讬谞谉 诪住讜讘讻讬谉 讜讗驻讬' 讗讬谉 注讜诪讚讬谉 注诇 讛讙讘讜诇讬诐 讛专讬 讗诪专讜 讗讬谉 诪专讞讬拽讬谉 爪讬讜谉 诪诪拽讜诐 讟讜诪讗讛 讜讗诇诪诇讗 砖讛讟讜诪讗讜' 讘讻诇 讛砖讚讛 住诪讜讱 诇爪讬讜谞谉 诇讗 讛讬讜 诪爪讜讬讜谞讬谉 讘讻讗谉 讜讛讗讬 讜讗讬 讘注讬' 讗讬诪讗 讘转专' 拽讗讬 诇诪驻专拽 转专讜讜讬讬讛讜 拽讜砖讬讬谉 讘讬谉 讚讗讬诇谞讜转 讘专讗讬 讜讟诪讗讛 讙讜讗讬 讗讜 讗驻讻讗:



讗诪专 专讘 讬讛讜讚讛 诪爪讗 讗讘谉 讗' 诪爪讜讬讬谞转 转讞转讬讛 讟诪讗 讜讻讜'. 驻讬' 讚讻讬 讗诪专讬' 砖讗讬谉 注讜砖讬谉 爪讬讜谉 注诇 诪拽讜诐 讛讟讜诪讗讛 诪诪砖 讛"诪 讻砖讗讬谉 讛爪讬讜谉 谞讬讻专 讜诪爪讜讬讬谉 讬驻讛 砖诇讗 讬讜讻诇讜 诇讬讝讛专 诪诪谞讜 注讚 砖讬讛讬讜 注诇讬讜 讗讘诇 讗讘谉 讚讘专 谞讬讻专 讛讜讗 讜专讜讗讬谉 讗讜转讜 诪专讞讜拽:



讜讗诐 讗讬谉 住讬讚 讘讬谞讬讛诐 诪讛 砖讘讬谞讬讛诐 讟讛讜专 讙专住' 讛驻讬专讜砖讬' 讜讗注"讙 讚诇讬讻讗 讞专砖 讘谞转讬诐 讬讛讗 讟讛讜专 诇讛诇讱 砖诐:



讜讛转谞讬讗 诪爪讗 讗转 讛诪爪讜讬讬谞转 讜讻讜':



讗诐 讬砖 讞讜专砖 讘讬谞讬讛诐 讟讛讜专 驻讬' 讘谞驻讜讞 砖讗驻讬' 讛讬讜 砖诐 诪转讻讘专 谞讞专砖 讟讜诪讗讜转 讜讗讬 诇讗讜 讟诪讗 讜驻专讬拽 专讘 驻驻讗 讚讘讛讛讬讗 讘砖讛住讬' 砖驻讜讱 注诇 专讗砖讬讛谉 讜诪讞讚讚 诇讻讗谉 讜诇讻讗谉 讬砖 砖诐 讞讜专砖 讟讛讜专 讻讬 讛住讬讚 讛讛讜讗 注"讬 讛讞专讬砖讛 谞拽诇祝 诪拽讜诪讜 讜谞讚讘拽 讻讗谉 讜讗诐 讗讬谉 砖诐 讞专讬砖' 讜讚讗讬 讘讬谞讬 讘讬谞讬 讛讗 诇爪讬讜谉 诪诪砖 讜讟诪讗 讗讘诇 讘拽诪讬讬转讗 讚诇讬讻讗 住讬讚 讻诇诇 讗驻讬' 讘诇讗 讞讜专砖 讟讛讜专 讻讱 讛驻讬' 诇驻讬 讛讙专住讗 讜讛讜讗 讛谞讻讜谉 讘注讬谞讬 讜讘转讜住驻转讗 讙专住' 讗讞专转 讜驻讬专砖 讗讞专 砖讗讬谞讜 讘住驻专讬诐 讗诪专 专讘 讗砖讬 诪爪讗 诪爪专 讗' 诪爪讜讬讬谉 讻诇讜诪专 讜讛讜讗 讚讘专 谞讬讻专 讛讜讗 讟诪讗 讘诇讘讚 讜讛砖讗专 讟讛讜专 讚诪住转诪讗 砖诐 讛讟讜诪讗讛 讘诇讘讚 讜诇讗 讘砖讚讛 讜讻谉 讘砖谞讬诐 讜讙' 诪爪专讬诐 讗讘诇 讻砖讛爪讬讜谉 讘讻诇 讛讚' 诪爪专讬诐 诇讻讱 爪讬讬谞讜 讛讻诇 诪驻谞讬 砖讛讟讜诪讗讛 讘讻诇 讛砖讚讛 讜讛诪爪专讬诐 讟讛讜专讬诐 砖讗诇讜 讛讬转讛 讛讟讜诪讗讛 讙诐 讘诪爪专讬诐 讛讬讜 注讜砖讬谉 讛爪讬讜谉 讞讜抓 诇讛诐 讻讬讜谉 砖讗讬谞讛 讘诪爪专讬诐 诇讘讚诐 讜讻"转 讗讜诇讬 讛讟讜诪讗讛 讘转讜讱 讛砖讚讛 讘讗诪爪注 讜讬讛讗 诪讜转专 诇讛诇讱 住诪讜讱 诇诪爪专讬诐 讛讗 讗诪专讬' 讗讬谉 诪专讞讬拽讬谉 爪讬讜谉 诪诪拽讜' 讟讜诪讗讛 讜讻讜':



讜注讚 讻诪讛 讗"专 讬砖诪注讗诇 讘专 讬爪讞拽 讘讗讜转讛 砖砖谞讬谞讜 驻讬专砖 讛讗讬 讜注讚 讻诪讛 讗讬谞讜 诇砖讜谉 砖讗诇转 讛砖"住 讚讛讗 注诇讛 诪拽砖讬 砖"住 讘住诪讜讱 讗诇讗 诇砖讜谞讜 砖诇 专' 讬砖诪注讗诇 讛讬讗 讻讛讛讬讗 讘专讬砖 驻专拽 讗诇讜 诪爪讬讗讜转 砖谞讞讘讟 砖诐:



讘讗讜转讛 砖砖谞讬谞讜 讙讘讬 诪讬谉 转讘讜讗讛 砖谞转注专讘 讘讛 转讘讜讗讛 讗讞专' 砖讗诐 讛讜讗 谞讜转专 诪专讜讘注 讛拽讘 诇住讗讛 讬诪注讟 讗讜转讜 讜诪讜转专 诇讝讜专注讜 讚讻诪讬谉 讗讞专 讛讜讗 讛讻讗 谞诪讬 诪诪注讟讬谉 讛讻诇讗讬' 注讚 讝讛 讛砖讬注讜专 讜诪谞讬讞讬谉 讗讜转谉 讜讛讬讬谞讜 讚驻专讻讬' 讜讛转谞讬讗 砖诪驻拽讬专谉 讻诇 讛砖讚讛 诪讚讬谉 拽谞住 砖诇讗 讛转拽讬谞讜 讗讜转讜 讻砖讛讻专讬讝讜 注诇讬讜 讘讗讞讚 讘讗讚专 讻讚转谞谉 讘讗讞讚 讘讗讚专 诪砖诪讬注讬谉 注诇 讛讻诇讗讬诐:





讛诪讗讬专讬

讗讬谉 诪注诪讬讚讬谉 讗转 讛爪讬讜谉 注诇 讛讟讜诪讗讛 诪诪砖 讗诇讗 讘住诪讜讱 诇讛 讻诇驻讬 讛讚专讱 诪驻谞讬 砖讛爪讬讜谉 诇讗 讛讬讜 注讜砖讬谉 讗讜转讜 讘讚讘专 讙讘讜讛 讻讙讜谉 讗讘谉 讜讻讬讜爪讗 讘讜 讗诇讗 砖讛讬讜 诪诪讞讬谉 住讬讚 注诇 讛拽专拽注 讜讗诇讜 诪诪讞讬谉 讗讜转讜 注诇 讛讟讜诪讗讛 诪诪砖 驻注诪讬诐 砖讛讜讗 讘讗 讜讟讛专讜转讬讜 注诪讜 讜讗讬谞讜 诪专讙讬砖 讘爪讬讜谉 注讚 砖讛讜讗 注诇讬讜 讜谞诪爪讗讜 讟讛专讜转讬讜 讟诪讗讜转 讜诪"诪 讗讬谉 诪专讞讬拽讬谉 讗讜转讜 讗诇讗 诪注讟 砖诇讗 诇讛驻住讬讚 讗专抓 讬砖专讗诇:



诪爪讗 讗讘谉 讗讞转 诪爪讜讬讬谞转 讻诇 诪讛 砖转讞转讬讛 讟诪讗 讜住讘讬讘讜转讬讛 讟讛讜专 砖讛讟讜诪讗讛 转讞转 讛讗讘谉 讛讬讗 诪讻讬讜谉 砖讛讗讘谉 讙讘讜讛讛 讗讬谉 诪专讞讬拽讬谉 讗讜转讛 诪谉 讛爪讬讜谉 讜诪注诪讬讚讬谉 讗讜转讛 注诇 讛讟讜诪讗讛 讜诪注讚讬驻讬谉 讗讜转讛 诇讻讗谉 讜诇讻讗谉 讜讘砖拽诇讬诐 讬专讜砖诇诪讬 讗诪专讜 诪爪讗 讗讘谉 讗讞转 诪爪讜讬讬谞转 讗注"驻 砖讗讬谉 诪拽讬讬诪讬谉 讻谉 砖诪讗 转讞转讬讛 讟诪讗 砖诪讗 诪转 拽诪爪讬谉 谞转讜谉 转讞转讬讜 驻讬' 诪转 拽讟谉 讻诪诇讗 讛拽讜诪抓 讜驻讬' 讗注"驻 砖讗讬谉 诪拽讬讬诪讬谉 讻谉 诇诪转 讙讚讜诇 诇讛注诪讬讚 讛爪讬讜谉 注诇 讛讟讜诪讗讛:



讛讬讜 砖转讬诐 讗诐 讬砖 住讬讚 讘讬谞讬讛诐 讻诇 诪讛 砖讘讬谞讬讛诐 讟诪讗 讜讻诇 砖讻谉 诪讛 砖转讞转讬讛谉 砖讛讻诇 讛讬讛 爪讬讜谉 讗讞讚 讗讘谉 注诇 专讗砖 讛讟讜诪讗讛 讜讗讘谉 注诇 住讜驻讛 讜住讬讚 讘讗诪爪注 诇讗 讛讬讛 住讬讚 讘讬谞讬讛诐 转讞转讬讛谉 讟诪讗 讜讘讬谞讬讛谉 讟讛讜专 讛讬讛 住讬讚 讘讬谞讬讛诐 讜讗讬谞讜 谞专讗讛 讻诪讜谞讞 诇讻讜谞讛 讘讬谞讬讛诐 砖讗讬谞讜 拽讘讜注 诇砖诐 讗诇讗 砖讛住讬讚 谞专讗讛 讻诪讬 砖砖驻讻讜 注诇 专讗砖 讛讗讘谉 讜谞砖驻讱 诪诪谞讛 讜诇诪讟讛 讚专讱 诪讚专讜谉 砖诇讗 讘讻讜谞讛 讜注讜诪讚 讘讬谞讬讛诐 转讬讞讜讞 讜诪拽讜驻诇 讗诐 讬砖 砖诐 讞专讬砖 讜讚讗讬 诇讗 讛讬讛 住讬讚 讘讬谞讬讛诐 讗诇讗 诪讞专讬砖讛 谞讙注讛 讘爪讚 讛讗讘谉 讜拽驻诇讛 讗转 讛住讬讚 讜讗诐 讗讬谉 砖诐 讞专讬砖 讟诪讗 讜讬砖 讘拽爪转 讚讘专讬诐 讗诇讜 讞诇讜祝 讘谞住讞讗讜转 讜讘驻讬专讜砖讬谉 讜讝讜 注拽专:



诪讬 砖诪爪讗 诪爪专 讗讞讚 砖诇 砖讚讛 诪爪讜讬讬谉 转讞转讬讜 砖诪讗 诪转讜讱 砖讛诪爪专 讙讘讜讛 诪注诪讬讚讬谉 讘讜 爪讬讜谉 注诇 讛讟讜诪讗讛 讜砖讚讛 讟讛讜专 砖讗讬谉 诇谞讜 诇讛讞讝讬拽 讟讜诪讗讛 砖诇讗 讘诪拽讜诐 爪讬讜谉 讜讻谉 讛讚讬谉 讘砖谞讬 诪爪专讬诐 讗讜 讘砖诇砖讛 砖转讞转讬讛谉 讟诪讗 讜砖讚讛 讟讛讜专 讗讘诇 讗诐 诪爪讗 讗专讘注转诐 诪爪讜讬讬谞讬谉 转讞转讬讛谉 讟讛讜专 讜砖讚讛 讟诪讗 砖讻诇 诪讛 砖谞注砖讛 讘讗专讘注 专讜讞讜转 注诇 讚注转 诪讛 砖讘转讜讻诐 讛讜讗 谞注砖讛 拽爪转 讞讻诪讬 爪专驻转 讻转讘讜 讘讻讗谉 讘诪讛 砖讗诪专讜 砖砖讚讛 砖讗讘讚 讘讛 拽讘专 讗讬谉 诪拽讬讬诪讬谉 讘讛 讗讬诇谞讜转 砖讛讟注诐 诪驻谞讬 砖讘讬转 讛拽讘专讜转 讗讬谉 诪诇拽讟讬谉 诪诪谞讜 注砖讘讬诐 诪驻谞讬 讻讘讜讚 诪转讬诐 讜讛讜讗 讛讚讬谉 诇讗讬诇谞讜转 砖讗讬谉 诪诇拽讟讬谉 诪讛诐 驻讬专讜转 讜诇讗 讬专讗讛 讻谉 砖讗讬谉 讝讛 讘讬转 讛拽讘专讜转 拽讘讜注 砖讬讗住专讜 讚讘专讬诐 讗诇讜 讘讜 讜诪"诪 讘讘讬转 讛拽讘专讜转 拽讘讜注 讻转讘讜 讛诐 讘驻讬专讜砖 砖讗讬谉 专讗讜讬 诇拽讬讬诐 讘讜 讗讬诇谞讜转 砖诇讗 诇讘讝讜转 讛诪转讬诐 讘讚专讬住转 讛专讙诇 注诇讬讛诐 诪讞诪转 讞诪讜讚 爪诇 讛讗讬诇谞讜转 讜讗驻讬' 讘专讞讜拽讬诐 讗专讘注 讗诪讜转 诪谉 讛拽讘专 讜讗讬谉 爪专讬讱 诇讜诪专 讘转讜讱 砖讬注讜专 砖转讛讗 讬谞讬拽转诐 诪谉 讛拽讘专 砖讬砖 砖诐 讞砖砖 讗讬住讜专 讛谞讗讛 讜诇讗 诪砖讜诐 讬谞讬拽转 讛诪转 砖讛专讬 讝讛 讜讝讛 讙讜专诐 讗诇讗 砖讻诇 砖讛讜讗 讘转驻讬住转讜 讛专讬 讛讜讗 讻转讻专讬讻讬谉 砖诇讜 讜讘住讜祝 讚讘专讬讛诐 拽讬讬诪讜 砖讝讛 砖谞讛讙讜 讘拽爪转 诪拽讜诪讜转 诇拽讬讬诐 砖诐 讗讬诇谞讜转 讟注讜转 讛讜讗 讘讬讚诐:



讘讗讞讚 讘讗讚专 诪砖诪讬注讬谉 注诇 讛砖拽诇讬诐 专"诇 砖诪讻专讬讝讬谉 讜诪砖诪讬注讬谉 诇讘注诇讬 讘转讬诐 砖讬讘讬讗讜 砖拽诇讬讛诐 诇讛讬讜转 诪讜讻谞讬诐 诇讗讞讚 讘谞讬住谉 诇讛转讞讬诇 讘讛拽专讘讛 诪转专讜诪讛 讞讚砖讛 讜讻谉 诪讻专讬讝讬谉 诇讛诐 诇爪讗转 讜诇讘讚讜拽 讘砖讚讜转讬讛诐 诇注拽讜专 讗转 讛讻诇讗讬诐 诪砖诐 讘讞诪砖讛 注砖专 讘讜 砖讛讜讗 讬讜诐 拽专讬讗转 诪讙诇讛 诇讻专讻讬诐 讜讬讜诐 诪讙诇转 转注谞讬转 诇注讬讬专讜转 讜讻讘专 讬爪讗讜 讬讚讬 讞讜讘转 砖诪讞讛 讘讗专讘注讛 注砖专 讜谞诪爪讗 讬讜诐 讞诪砖讛 注砖专 驻谞讜讬 诇讛诐 砖诇讗 讛讬转讛 讛诪诇讗讻讛 诪爪讜讬讛 讗爪诇诐 讜讛讬讜 谞讜讛讙讬诐 诇转拽谉 讛讚专讻讬诐 讜讗转 讛专讞讜讘讜转 砖谞驻讞转讜 讘讞讜专祝 诪驻谞讬 讛讙砖诪讬' 讜诪拽讜讗讜转 讛诪讬诐 诇讞讟讟谉 诪讛专讘讛 诇讻诇讜讻讬谉 砖谞谞注专讜 砖诐 讘讬诪讜转 讛讙砖诪讬诐 讻讚讬 砖讬讛讬讜 诪讟讜讛专讬诐 诇讟讘讬诇讛 讜诇爪讬讬谉 讗转 讛拽讘专讜转 讜诇转拽谉 讛讚专讻讬诐 讜讗转 讛专讞讜讘讜转 讜讻诇 诪讛 砖讛讜讗 爪专讻讬 专讘讬诐 讜讗诐 讞讝专讜 讙砖诪讬诐 讜拽诇拽诇讜 讞讜讝专讬谉 讜注讜砖讬谉 讚讘专讬诐 讗诇讜 讘讞讜诇 讛诪讜注讚 讜谞诪爪讗 砖诪砖谞转谞讜 讗转讛 诪驻专砖讛 讘砖谞转拽诇拽诇讜 讘讙砖诪讬诐 讜讛讜讗 砖讗诪专讜 讘转诇诪讜讚 讛诪注专讘 讜诪爪讬讬谞讬谉 讗转 讛拽讘专讜转 讘诪讜注讚 讜诇讗 讻讘专 爪讬讬谞讜 讗讜转诐 讘讗讚专 转驻转专 砖讬专讚讜 讙砖诪讬诐 讜砖讟驻讜讛讜 讜讻谉 讘砖讗专 讛讚讘专讬诐 讞讜抓 诪谉 讛讻诇讗讬诐 砖讛讻诇讗讬诐 讻砖谞注拽专讜 谞注拽专讜 讜讛讜讗 砖讘讻讗谉 讛拽砖讜 诪转谞讬转讬' 讗讘专讬讬转讗 讘讻诇讗讬诐 讜诇讗 讘讗讞专讜转 讜讘讻诇讗讬诐 诇驻讬 诪讛 砖转讬专爪讜 讻讗谉 讗转讛 诪驻专砖 诪砖谞转讬谞讜 讘讗驻讬诇 讗讜 讘讬专拽讜转 讜讛讜讗 砖讘讞诪砖讛 注砖专 讘讗讚专 讬讜爪讗讬谉 砖诇讜讞讬 讘讬转 讚讬谉 诇讘讚讜拽 讘讻诇 砖讚讛 讜砖讚讛 砖讛讝专注讬诐 讻讙讜谉 转讘讜讗讛 讜拽讟谞讬转 谞讝专注讬谉 讘转讞讬诇转 讛讞讜专祝 讜谞讬讻专讬谉 讘讟"讜 讘讗讚专 讜诇驻讬讻讱 讬讜爪讗讬谉 诇讘讚拽谉 讘讗讜转讜 讝诪谉 讜诪讬 砖诇讗 注拽专 注讜拽专讬谉 诇讜 讜讘讞讜诇讜 砖诇 诪讜注讚 讞讜讝专讬谉 砖诇讜讞讬 讘讬转 讚讬谉 诇专讗讜转 讗转 讛讝专注 讛讗驻讬诇 砖诇讗 谞讬讻专 讘讟"讜 讘讗讚专 讜讗转 讛讬专拽讜转 砖诇讗 讛讬讛 诪谞讛讙谉 诇讝专注谉 讗诇讗 住诪讜讱 诇住讜祝 讛讞讜专祝 讜讗诐 讬砖 砖诐 讻诇讗讬诐 注讜拽专讬谉 讗讜转谉 讜砖诇讜讞讬诐 讗诇讜 谞讜讟诇讬谉 砖讻专谉 诪转专讜诪转 讛诇砖讻讛 讜讗注"驻 砖诪"诪 讻讘专 讛讬讜 谞讬讻专讬谉 讘谞讬住谉 讛讜讗讬诇 讜谞讻谞住 讛讞讚砖 讛讬讜 诪诪转讬谞讬谉 注讚 讞讜诇 讛诪讜注讚 讻讚讬 诇讛讬讜转 讛驻讜注诇讬诐 诪爪讜讬讬诐 讗爪诇诐 讘讝讜诇 讜讛讬讗 讛讬讗 砖诇诪讚转谞讜 诇讛讬讜转 砖讻专谉 谞讬讟诇 诪转专讜诪转 讛诇砖讻讛 砖讗诐 诪砖诇讛诐 讗讬谉 诇谞讜 诇讞讜住 注诇 诪诪讜谉 驻讜砖注讬诐 诇讛砖转讚诇 砖转讛讗 诪诇讗讻转诐 讘砖注转 讛讝讜诇:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 砖转讬诐 诪爪讜讬讬谞讜转 讻讜' 讚诪砖讜诐 爪讬讜谉 讛讜讗 讛住"讚 讜讗讞"讻 诪"讛 讗注"讙 讚诇讬讻讗 讻讜' 讟讛讜专 讻讬 诇讬讻讗 住讬讚 讛住"讚 讜讗讞"讻 诪"讛 讗诐 讗讬谉 讞讜专砖 讻讜' 诇爪讬讬谉 讘讬谞转讬讬诐 讛住"讚 讜讗讞"讻 诪"讛 讛讻讗 讚拽转谞讬 讻讜' 讻爪"诇:


转讜住' 讘讚"讛 讗"专 驻驻讗 讻讜' 讻讬 诇讬讻讗 住讬讚 讗讜 讞专住讬转 讻讜' 讜讘讚"讛 讚讗诪专 诪专 讻讜' 讜谞讛讬 讚讘专讜讞 讗讞讚 讗讜 讻讜' 讜讘讚"讛 讘讟"讜 拽讜专讬谉 讻讜' 讝诪谉 讚讚讘专讬诐 讗讞专讬诐 讛讜讗 讻讜' 讻爪"诇:


讘讚"讛 砖讬砖 讘讛 专讜讘注 讻讜' 讚讛讗 拽转谞讬 住讬驻讗 讻讜' 讜讛讗 诇讗 砖讬讬讱 讘谞讝专注 讻讘专 讜讘驻' 讛诪讜讻专 讻讜' 讚讗讬讬专讬 讘谞讝专注 讻讘专 讬"诇 讻讜' 讻爪"诇 讜爪"注 讚讗讚专讘讛 讘驻专拽 讛诪讜讻专 驻讬专讜转 诪砖诪注 讚专讘讬 讬讜住讬 谞诪讬 讗讬讬专讬 讘谞讝专注 讻讘专 讜讻诪"砖 讘转讜住' 砖诐 讜讚讜"拽:





专砖"砖

转讜住' 讚"讛 讗诪专 专"驻. 讗讘诇 讻砖讛讜讗 诪专讜讘讛 讻讜'. 讗讜诇讬 爪"诇 诪专讜讚讛 讻诇讬砖谞讗 讚专"驻:



讘讗"讚 讜讗驻讬诇讜 讗讬讻讗 爪讬讜谉 讛专讬 谞讞专砖. 专"诇 讜讟讛讜专 讚讗讜专讬讬转讗 讜诇讚专讘谞谉 讚讬 讘住' 讗讞讚 讚诇诪讗 诇讗 讛讜讛 爪讬讜谉:





砖注专讬 转讜专转 讘讘诇

(讜 讗) 讗诐 讬砖 讞讜专砖 讘讬谞讬讛谉 讜讻讜'.鈥斪ぷ�' 讛转讜住' 讜讙讬专住转诐 讗讬谞诐 诪讞讜讜专讬诐, 砖讘讬专讜砖诇诪讬 讘驻专拽讬谉 诪讜讻讞 讻谞讜住讞 砖诇驻谞讬谞讜 讜讻诪讜 砖讘讬讗专 讘驻讬' 讛诪讬讜讞住 诇专砖"讬.

